CELEX: 52019DP0008
Language: hu
Date: 2019-09-17 00:00:00
Title: Az Európai Parlament 2019. szeptember 17-i határozata a Tanácsnak az Európai Központi Bank elnöki posztjára történő jelölésre vonatkozó ajánlásáról (N9-0023/2019 – C9-0048/2019 – 2019/0810(NLE))

2021.5.6.   
            
            
               HU
            
            
               Az Európai Unió Hivatalos Lapja
            
            
               C 171/34
            
         
      P9_TA(2019)0008
      Az Európai Központi Bank elnökének kinevezése – Jelölt: Christine Lagarde
      Az Európai Parlament 2019. szeptember 17-i határozata a Tanácsnak az Európai Központi Bank elnöki posztjára történő jelölésre vonatkozó ajánlásáról (N9-0023/2019 – C9-0048/2019 – 2019/0810(NLE))
      (Konzultáció)
      (2021/C 171/08)
      
         Az Európai Parlament,
      
                  —
               
               
                  tekintettel a Tanács 2019. július 9-i ajánlására (1),
               
            
                  —
               
               
                  tekintettel az Európai Unió működéséről szóló szerződés 283. cikke (2) bekezdésének második albekezdésére, amelynek megfelelően az Európai Tanács konzultált a Parlamenttel (C9-0048/2019),
               
            
                  —
               
               
                  tekintettel eljárási szabályzata 130. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0008/2019),
               
            
                  A.
               
               
                  mivel az Európai Tanács 2019. július 16-i levelével konzultált az Európai Parlamenttel Christine Lagarde-nak az Európai Központi Bank elnökévé 2019. november 1-jétől nyolc évi időtartamra történő kinevezéséről;
               
            
                  B.
               
               
                  mivel a Parlament Gazdasági és Monetáris Bizottsága értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az EKB-nak a Szerződés 130. cikkéből következő teljes függetlensége követelménye szempontjából – a jelölt képességeit; mivel ezen értékelés keretében a bizottság megismerhette a jelölt életrajzát és a neki küldött írásbeli kérdőívre adott válaszait;
               
            
                  C.
               
               
                  mivel a bizottság a továbbiakban – 2019. szeptember 4-én – két és fél órában meghallgatta a jelöltet, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
               
            
               
                  1.
               
               
                  kedvező véleményt nyilvánít a Christine Lagarde-nak az Európai Központi Bank elnöki posztjára történő kinevezésére irányuló tanácsi ajánlásról;
               
            
               
                  2.
               
               
                  utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányainak.
               
            
         (1)  HL C 235., 2019.7.12., 1. o.